**RAKSTISKAS NOMAS PIEDĀVĀJUMU ATLASES NOLIKUMS**

Rīgā *Dokumenta datums ir tā elektroniskās parakstīšanas datums*

1. **Vispārīgie noteikumi**
   1. Nomas piedāvājumu atlases nolikums izstrādāts saskaņā ar Ministru kabineta 2013. gada 29. oktobra noteikumiem Nr. 1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” (turpmāk – Noteikumi), kas nosaka kārtību, kā rakstiskā nomas piedāvājumu atlasē (turpmāk – Atlase) tiks izvēlēts pretendents, no kura nomāt nekustamo īpašumu (turpmāk – Nekustamais īpašums), lai nodrošinātu Valsts ugunsdzēsības un glābšanas dienestu (turpmāk - VUGD) ar telpām VUGD Tehniskā dienesta pārvaldes darbības nodrošināšanai.

1.2. Atlasi organizē Nodrošinājuma valsts aģentūras (turpmāk – Aģentūra) nomas piedāvājumu atlases komisija (turpmāk – Komisija), kas izveidota ar Aģentūras 2021. gada 8.septembra rīkojumu Nr.804 “Par komisijas izveidošanu nomas piedāvājumu atlases organizēšanai nomas objekta Valsts ugunsdzēsības un glābšanas dienesta darbības nodrošināšanai Rīgā”.

1.3. Atlases mērķis – Nekustamā īpašuma nomāšana no pretendenta, kurš piedāvā iznomāt Nekustamo īpašumu, kas ir funkcionālajām prasībām un tehniskajam stāvoklim atbilstošākais un finansiāli izdevīgākais.

**2.** **Paredzamais nomas līguma termiņš**

Saskaņā ar Noteikumu 19.1. apakšpunktu nomas līguma termiņš ir līdz 12 (divpadsmit) gadiem.

**3. Pretendenta piedāvājuma iesniegšana**

3.1. Pretendents nomas piedāvājumu iesniedz sludinājumā par Atlasi norādītajā veidā slēgtā aploksnē. Uz aploksnes norāda iznomāšanas pretendentu un atsauci uz nomas sludinājumu.

3.2. Nomas pieteikums jāiesniedz ne vēlāk, kā līdz sludinājumā par Atlasi norādītajam izsoles norises datumam un laikam. Pretendents drīkst piedalīties Atlasē, ja piedāvājums iesniegts līdz sludinājumā norādītajam Atlases datumam un laikam.

3.3. Komisija reģistrē piedāvājumus saņemšanas secībā, norādot šādas ziņas:

3.3.1. Nekustamais īpašums (Nekustamā īpašuma adrese, kadastra numurs vai kadastra apzīmējums);

3.3.2. pretendenta kārtas reģistrācijas numurs;

3.3.3. piedāvājuma saņemšanas datums un laiks;

3.3.4. pretendents (fiziskās personas vārds, uzvārds vai juridiskās personas pilns nosaukums).

3.4. Nomas piedāvājumu glabā slēgtā aploksnē līdz Atlases sākumam.

**4. Atlases vieta, laiks un kārtība**

4.1. Komisija ir tiesīga pārtraukt Atlases procedūru, ja tā konstatē, ka tās prasībām atbilstošs Nekustamais īpašums ir citas publiskas personas īpašumā un Aģentūra var to nomāt, lai nodrošinātu ar telpām VUGD Tehniskā dienesta pārvaldi.

4.2. Atlase (nomas piedāvājumu atvēršana) notiek sludinājumā par Atlasi norādītajā datumā, laikā un vietā.

4.3. Komisijas priekšsēdētājs sludinājumā norādītajā nomas piedāvājumu atvēršanas datumā, laikā un vietā klātesošajiem paziņo, ka sākusies Atlase un nomas piedāvājumu pieņemšana ir pabeigta. Uzsākot Atlasi, Komisijas priekšsēdētājs paziņo Komisijas sastāvu.

4.4. Nomas piedāvājumu atvēršana ir atklāta. Nomas piedāvājumus atver to iesniegšanas secībā.

4.5. Komisijas priekšsēdētājs pēc nomas piedāvājumu atvēršanas nosauc pretendentu, piedāvājuma iesniegšanas datumu un laiku, kā arī nolasa pretendenta piedāvājumu. Nomas piedāvājumu atvēršanu protokolē. Mutiski izteikti piedāvājumi Atlasē ir aizliegti.

4.6. Ja nomas piedāvājumā nav iekļauta Noteikumu 11. punktā norādītā informācija, Komisija pieņem lēmumu par pretendenta izslēgšanu no dalības Atlasē un nomas piedāvājumu neizskata.

4.7. Ja nepieciešams papildu laiks, lai izvērtētu nomas piedāvājumu atbilstību sludinājumā norādītajiem nosacījumiem, pēc visu nomas piedāvājumu atvēršanas Komisijas priekšsēdētājs paziņo laiku un vietu, kad tiks paziņoti Atlases rezultāti. Ja papildu izvērtējums nav nepieciešams, pēc visu nomas piedāvājumu atvēršanas Komisijas priekšsēdētājs pieņem lēmumu par Atlases rezultātiem, ņemot vērā Noteikumu 12. punktā minētos nosacījumus.

4.8. Ja uz nomas sludinājumu neatsaucas neviens iznomāšanas pretendents, vai arī Komisija, izvērtējot iesniegtos piedāvājumus, konstatē, ka neviens no iesniegtajiem nomas piedāvājumiem neatbilst izvirzītajām prasībām un nosacījumiem, Atlasi uzskata par izbeigtu bez rezultāta un Komisijai ir tiesības izsūtīt sludinājuma tekstu tās izvēlētiem pretendentiem.

4.9. Atlases protokolu paraksta Komisijas priekšsēdētājs un Komisijas locekļi.

4.10. Aģentūras direktors apstiprina Atlases rezultātus, un 5 (piecu) darba dienu laikā pēc lēmuma pieņemšanas Komisija informē iznomāšanas pretendentu par pieņemto lēmumu.

**5. Līguma slēgšana**

5.1. Līgumu par telpu nomu ar iznomāšanas pretendentu slēdz rakstveidā vai elektroniski (nomas līguma projekts pielikumā).

5.2. Ja izvēlētais iznomāšanas pretendents atsakās slēgt nomas līgumu, Komisijai ir tiesības izbeigt Atlasi bez rezultātiem vai piedāvāt nomas līguma slēgšanu nākamajam iznomāšanas pretendentam, kura pieteikums atbilst Noteikumu 12. punktā minētajiem nosacījumiem.

5.3. Komisija 10 (desmit) darbdienu laikā pēc nomas līguma noslēgšanas informāciju publicē VAS “Valsts nekustamie īpašumi” tīmekļvietnē www.vni.lv un Aģentūras tīmekļvietnē www.nva.iem.gov.lv.

**6. Komisijas tiesības un pienākumi**

6.1. Komisija sastāv no priekšsēdētāja, priekšsēdētāja vietnieka un pieciem Komisijas locekļiem.

6.2. Komisija ir tiesīga rīkot Atlasi, ja piedalās Komisijas priekšsēdētājs vai priekšsēdētaja vietnieks un ne mazāk, kā trīs Komisijas locekļi vai Komisijas priekšsēdētājs, priekšsēdētāja vietnieks un ne mazāk, kā divi Komisijas locekļi.

6.3. Komisijas lēmums par Atlases rezultātu apstiprināšanu stājas spēkā, kad ir parakstīts Atlases protokols un to apstiprinājis Aģentūras direktors.

6.4. Komisijai ir šādi pienākumi:

6.4.1. sagatavot Atlases nolikumu;

6.4.2. vērtēt pretendentus un to iesniegtos nomas piedāvājumus saskaņā ar šo nolikumu un citiem normatīvajiem aktiem;

6.4.3. pieņemt lēmumu par Atlases rezultātiem, nomas piedāvājumu iesniegšanas termiņa pagarinājumu vai Atlases pabeigšanu;

6.4.4. atbildēt uz pretendentu jautājumiem;

6.4.5. publicēt Atlases sludinājumu VAS “Valsts nekustamie īpašumi” tīmekļvietnē www.vni.lv un Aģentūras tīmekļvietnē www.nva.iem.gov.lv, kā arī citos plašsaziņas līdzekļos, lai informācija par nomas piedāvājumu atlasi sasniegtu pēc iespējas plašāku iznomātāju loku.

Komisijas priekšsēdētāja Inga Dobelniece

DOKUMents ir parakstīts ar drošu elektronisko parakstu un satur laika zīmogu

V.Skole

67829047

vanda.skole@agentura.iem.gov.lv